আঞ্চলিক খাদ্য নিয়ন্ত্রক, রাজশাহী দপ্তরের যথাযথ উদ্যোগের ফলে নওগাঁ জেলার বিভিন্ন উপজেলার বাজারে খাদ্যশস্যের সরবরাহ এবং বাজার মূল্য স্থিতিশীল রয়েছে। নওগাঁ জেলা খাদ্যে স্বয়ংসম্পূর্ণ এবং খাদ্য উদ্বৃত্ত জেলা হিসেবে পরিগণিত। শ্রীলংকায় প্রেরণের উদ্দেশ্যে নওগাঁ জেলা হতে ৬৫০০ মেট্রিক টন চাল হালিশহর সি.এস.ডিতে প্রেরণ করা হয়েছে। কৃষকদের অধিক হারে প্রণোদনা প্রদানের লক্ষ্যে ধান সংগ্রহের লক্ষ্যমাত্রা ১৯৯৭ মেট্রিক টন হতে ২৮৭৮৫ মেট্রিক টনে উন্নীত করা হয়েছে । কৃষি উপকরণ সহায়তা কাড³ ও জাতীয় পরিচয়পত্রের ভিত্তিতে প্রকৃত কৃষকের নিকট হতে ধান সংগ্রহ করা হচ্ছে। ধানের মূল্য কৃষকদের নিজস্ব ব্যাংক হিসাবে সরাসরি পরিশোধ করা হচ্ছে। ২০১৬ সালে নওগাঁ জেলায় ৯৭৩৪.৩০০ মেঃটন গম প্রকৃত কৃষকের নিকট হতে গম সংগ্রহ করে কৃষকের ব্যাংক হিসাবের বিপরীতে মূল্য পরিশোধ করা হয়েছে। সরকারি সংরক্ষণাগারের ধারণক্ষমতা ৩৪২৫০ মেঃটন হতে ৩৯২৫০ মেট্রিক টনে উন্নীত হয়েছে। নওগাঁ জেলায় নজিপুর এলএসডিতে ৫০০ মেঃ টন ও বদলগাছী এলএসডিতে ৫০০ মেঃ টন মোট ১০০০ মেঃ টন ধারণ ক্ষমতা সম্পন্ন গুদাম নির্মাণের কাজ চলমান রয়েছে। এছাড়া মহাদেবপুর উপজেলার সরস্বর্তীপুর মৌজায় ১০০০ মেঃ টন ধারণ ক্ষমতা সম্পন্ন গুদাম নির্মাণ কার্যক্রম প্রক্রিয়াধীন রয়েছে।